רבים נמצאים באותו הבנק עשרות שנים, בלי להקדיש מחשבה לכך שיש אלטרנטיבות שעשויות לחסוך להם כסף, זמן או פשוט לתת מענה טוב יותר לצרכים שלהם. יש כמה נקודות זמן בהן כדאי לשקול מעבר בנק ולחפש את הבנק שנותן את ההצעה הטובה ביותר:
חתונה: רוצים לפתוח חשבון משותף - עשו זאת בבנק שנותן את התנאים הכי הטובים ועל הדרך תוכלו להעביר גם חשבון בנק קיים.
משכנתא: את המשכנתא לוקחים בבנק שמציע את המשכנתא הכי נמוכה ובתנאים טובים, ולעתים קרובות היא תשתפר אפילו יותר אם מעבירים אל אותו בנק את חשבון העו'ש.
שינוי קריירה או מקום עבודה: עברו אל הבנק שמציע את ההטבות המשתלמות ביותר לטווח המשכורת או למקצוע שלכם.
לא חייבים לחכות למצב של אין ברירה, גם העברת חשבון בנק אל בנק שגובה פחות עמלות ויקל עליכם לגמור את החודש בלי אוברדראפט או שנותן הלוואות משתלמות, היא דרך פשוטה לעזור לתזרים החודשי.
הדרך החדשה למעבר מבנק אחד לבנק אחר בלחיצת כפתור תעזור לכם למצוא את הבנק שמתאים לכם, ואפשר לקוות שתעודד את הבנקים להתייעל, להשתפר ולהציע יותר ממה שהם היו מוכנים להציע ללקוחות שלהם בעבר. כשהבנקים יתחרו עליכם כעל לקוחות, תוכלו לנהל איתם משא ומתן כדי לקבל תנאים טובים יותר לניהול חשבון עו'ש, הלוואות, כרטיסי אשראי ועוד, ואל תשכחו להזכיר להם, שאם לא תהיו מרוצים מהתנאים, בנק אחר ישמח לקבל אתכם בעוד 3 חודשים.